CELEX: 32010R1070
Language: lv
Date: 2010-11-22 00:00:00
Title: Komisijas Regula (ES) Nr. 1070/2010 ( 2010. gada 22. novembris ), ar ko groza Direktīvu 2008/38/EK, paredzēto lietojumu sarakstam pievienojot metabolisma veicināšanu locītavās kā īpašu barošanas mērķi suņiem un kaķiem osteoartrīta gadījumā  Dokuments attiecas uz EEZ

23.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 306/42
            
         KOMISIJAS REGULA (ES) Nr. 1070/2010
   (2010. gada 22. novembris),
   ar ko groza Direktīvu 2008/38/EK, paredzēto lietojumu sarakstam pievienojot metabolisma veicināšanu locītavās kā īpašu barošanas mērķi suņiem un kaķiem osteoartrīta gadījumā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 13. jūlija Regulu (EK) Nr. 767/2009 par barības laišanu tirgū un lietošanu un ar ko groza Eiropas Parlamenta un Padomes Regulu (EK) Nr. 1831/2003 un atceļ Padomes Direktīvu 79/373/EEK, Komisijas Direktīvu 80/511/EEK, Padomes Direktīvas 82/471/EEK, 83/228/EEK, 93/74/EEK, 93/113/EK un 96/25/EK un Komisijas Lēmumu 2004/217/EK (1), un jo īpaši tās 10. panta 5. punktu,
   tā kā:
   
               (1)
            
            
               Saskaņā ar Regulas (EK) Nr. 767/2009 10. pantu Komisija saņēma pieteikumu Komisijas 2008. gada 5. marta Direktīvas 2008/38/EK, ar ko izveido tādas dzīvnieku barības lietojumu sarakstu, kas paredzēta īpašiem barošanas mērķiem (2), I pielikuma B daļā minētajā sarakstā par īpašiem barošanas mērķiem domātas barības paredzēto lietojumu pievienot īpašo barošanas mērķi “locītavu funkcijas veicināšana osteoartrīta gadījumā” attiecībā uz suņiem un kaķiem. Komisija šo pieteikumu, tostarp dokumentāciju, nekavējoties darīja pieejamu dalībvalstīm.
            
         
               (2)
            
            
               Pieteikumā ietilpa dokumentācija, kas pierāda, ka konkrētās barības sastāvs atbilst paredzētajam īpašajam barošanas mērķim un ka tā nerada nelabvēlīgu ietekmi uz dzīvnieku un cilvēku veselību, vidi vai dzīvnieku labturību. Tādējādi pieteikums ir derīgs, un īpašais barošanas mērķis “metabolisma veicināšana locītavās osteoartrīta gadījumā” attiecībā uz suņiem un kaķiem jāpievieno paredzēto lietojumu sarakstam.
            
         
               (3)
            
            
               Tādēļ attiecīgi jāgroza Direktīva 2008/38/EK.
            
         
               (4)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Direktīvas 2008/38/EK I pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 22. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 229, 1.9.2009., 1. lpp.
   
      (2)  OV L 62, 6.3.2008., 9. lpp.
   
      PIELIKUMS
      Direktīvas 2008/38/EK I pielikuma B daļā starp īpašā barošanas mērķa rindu “Ādas funkcijas veicināšana dermatozes un pārmērīgas spalvu izkrišanas gadījumos” un rindu “Piena triekas riska mazināšana” pievieno šādu rindu:
      
         
                     Īpašs barošanas mērķis
                  
                  
                     Būtisko uzturīpašību raksturojums
                  
                  
                     Dzīvnieku sugas vai kategorija
                  
                  
                     Marķējuma norādes
                  
                  
                     Ieteicamais ilgums
                  
                  
                     Citi noteikumi
                  
               
                     “Metabolisma veicināšana locītavās osteoartrīta gadījumā
                  
                  
                     Suņi:
                     
                                  
                              
                              
                                 Minimālais kopējo omega-3 taukskābju saturs sausnā ir 3,3 %, un minimālais eikozānpentaēnskābes (EPA) saturs sausnā ir 0,38 %.
                              
                           
                                  
                              
                              
                                 Pietiekams E vitamīna daudzums.
                              
                           Kaķi:
                     
                                  
                              
                              
                                 Minimālais kopējo omega-3 taukskābju saturs sausnā ir 1,2 %, un minimālais dokosaheksānskābes (DHA) saturs sausnā ir 0,28 %.
                              
                           
                                  
                              
                              
                                 Palielināts metionīna un mangāna daudzums.
                              
                           
                                  
                              
                              
                                 Pietiekams E vitamīna daudzums.
                              
                           
                  
                     Suņi un kaķi
                  
                  
                     Suņi:
                     
                                 —
                              
                              
                                 Kopējais omega-3 taukskābju daudzums
                              
                           
                                 —
                              
                              
                                 Kopējais EPA daudzums
                              
                           
                                 —
                              
                              
                                 Kopējais E vitamīna daudzums
                              
                           Kaķi:
                     
                                 —
                              
                              
                                 Kopējais omega-3 taukskābju daudzums
                              
                           
                                 —
                              
                              
                                 Kopējais DHA daudzums
                              
                           
                                 —
                              
                              
                                 Kopējais metionīna daudzums
                              
                           
                                 —
                              
                              
                                 Kopējais mangāna daudzums
                              
                           
                                 —
                              
                              
                                 Kopējais E vitamīna daudzums
                              
                           
                  
                     Sākumā līdz 3 mēnešiem
                  
                  
                     Pirms lietošanas vai pirms lietošanas ilguma pagarināšanas ieteicams konsultēties ar veterinārārstu.”